open-index/open-wikipedia-markdown huggingface dataset:
זימרגלאים

**זימרגלאים** (שם מדעי: Anostraca) היא סדרה של סרטנאים מהקבוצה סרטנים מסננים והיחידים מתת-המחלקה **Sarsostraca**. 

מיני הזימרגלאים נפוצים בימות ואגמים מלוחים (ולא באוקיינוסים).

בישראל וניתן למצוא אותם בבריכות חורף וגם בבריכות המלח בעתלית ובמפרץ אילת.

לחלק ממני הזימרגלים ערך מסחרי כמזון לדגים, איסופם המסחרי מתאפשר במספר מועט של מקומות, המוכרים הם באזור סיביר, ימת המלח הגדולה שביוטה בארצות הברית ובסין. כמו כן ניתן למצוא אותם בלגונות הסולר במדבר אטקמה בדרום אמריקה.
## מאפיינים
לזימרגלאים גוף פרוק, הנושא מספר רב יחסית של גפיים עדינות העשויות מאונות שטוחות ודומות לעלעלים. 

האונות משמשות לתנועה, להשגת מזון ולנשימה. 

שמם העברי נגזר ממראה רגליהם שמשמשות להם בין היתר גם לנשימה.

הם בעלי גוף דק, מוארך ועדין, שאורכו 20-40 מ"מ, שקוף וחסר שריון משני. בראשם קבוע זוג עיניים מורכבות וגדולות, וכן שני זוגות מחושים.

הזוויגים נפרדים, אצל הזכרים יש בליטות על זוג המחושים השני. זוג זה משמש לאחיזה בנקבה בעת ההזדווגות, לבטן הנקבות צמוד שק ביצים גדול. 

הזימרגלאים נמנים עם מאכלסי השלולית הראשונים. 

בכל עונה בוקעים הצעירים מביצי הקיימא בתוך שבוע מהתמלאות המקווה מים. הם חיים לרוב בשכבת המים העליונה, שם הם שוחים כשגחונם כלפי מעלה.

בעת בקיעת הפגית, אורכה הוא כ-0.25 מילימטר.

ההתפתחות לאחר הבקיעה בגלגול דרך פגית לבוגר. 

ההתפתחות מפגית לבוגר נמשכת מחודש עד חודשיים, בהתאם למין. ההתפתחות הביצים והטלתן נמשכת באופן רצוף במשך העונה. מספר הביצים המוטלות שונה במינים השונים מעשרות עד מאות.

בדומה למינים רבים אחרים של סרטנאים, בוקעת הארטמיה עם שלוש עיניים. עין אחת פשוטה במרכז הראש משמשת את פגית הארטמיה לזיהוי מקורות אור - הפגיות נוטות להתרחק ממקורות אור חזקים ולהתקרב למקורות אור קלושים. שתי עיניים מורכבות משני צדי הראש משמשות את הארטמיה הבוגרת לראייה ולהתמצאות.

הזימרגלים ניזונים מסינון אצות מיקרוסקופיות, מחלקיקי חומר אורגני מרחף ומחסרי חוליות זעירים. הם קולטים חמצן מומס בכל שטח גופם: בתנאים של לחץ חמצן נמוך מפתחים הסרטנים המוגלובין. המסייע לקליטת החמצן מן המים.  

## זימרגלים בישראל
בישראל קיימים חמישה מיני זימרגלים, שניים מהם זימרגל ארץ ישראלי (זימרגל מצוי) וזימרגל עדין ייחודיים לארץ ישראל.

בנוסף אליהם מצויים בישראל זימרגל גדול ראש, זימרגל זריז, זימרגל שפר וזימרגל המלחות שהוא מין בסוג ארטמיה.

## [[ארטמיה]]
הארטמיות הם סוג בתוך סדרת הזימרגלים. 

אחד ממיני הארטמיה, **Artemia salina הקרוי בעברית זימרגל המלחות**, מסוגל לחיות בתנאי מליחות שונים מאוד ממי ים ואף לשרוד בתמיסת מלח בישול כמעט רוויה ובתמיסות מלחים אחרים כגון כסף חנקתי ואשלגן על מנגנתי. הארטמיות בעלות עמידות ויציבות. הן מסוגלות לחיות בתנאי מליחות מגוונים. מריכוז מליחות המצוי במי ים 2.9%-3.5. ועד לריכוזים של 25%-30 ולעיתים גם ב-50% מליחות.

**שימושים וחשיבות:** ביצים מופרות של סרטן זה מסוגלות לשהות במצב תרדמה (קריפטוביוזה) בתנאי יובש קיצוניים ולאחר שיוטבלו בתמיסה מי מלח יתפתחו ויבקעו תוך כיממה.  

בשל כך משתמשים בו כאורגניזם מודל בניסויים בביולוגיה התפתחותית בחלל ובניסויי רעילות. 

אך השימוש העיקרי בו הוא שימוש מסחרי כמזון לדגים. 

זן של* Artemia salina*, שטופח לאורך חיים ממושך יותר ואורך בוגר גדול יותר, משווק בארצות הברית בכינוי המסחרי "קופי ים" (sea-monkey). 

## ראו גם
*זימרגל ארץ ישראלי

## קישורים חיצוניים

* 

* 

קטגוריה:בעלי חיים שתוארו ב-1867
קטגוריה:טקסונים שתוארו בידי גאורג אוסיאן סרס
*
העולם שבפנים

**העולם שבפנים** (באנגלית: **Ghost World**, "עולם הרוחות") הוא סרט קומדיה שחורה אמריקאי משנת 2001 בבימויו של טרי זוויגוף. הסרט מבוסס על נובלה גרפית בעלת אותו השם מאת אמן הקומיקס דניאל קלאוז. הסרט הוא סאטירה על התרבות הפופולרית האמריקאית הריקנית, המשתמש בצורה אירונית בפורמט של סרט נעורים. התסריט, אשר נכתב על ידי זוויגוף וקלאוז, היה מועמד לפרס האוסקר לתסריט המעובד הטוב ביותר לשנת 2001. למרות שלא זכה להצלחה מסחרית, במשך השנים הפך לסרט פולחן.

## עלילת הסרט
העלילה מתרחשת בפרבר חסר שם בארצות הברית, ומתרכזת במערכת היחסים בין שתי חברות בנות-עשרה לא מקובלות בחברה: איניד (ת'ורה ברץ') ורבקה (סקרלט ג'והנסון). החברות שלהן מתחילה להתערער כאשר איניד מתחילה לגלות עניין בחיי האהבה של סימור (סטיב בושמי), רווק מבוגר ובודד.

העולם שבפנים הוא עיבוד קולנועי לסיפור בהמשכים "Ghost World", אשר הופיע בחוברת הקומיקס "אייטבול" (Eightball) של קלאוז. העלילה מבוססת ברובה על סיפור זה, אך מכילה גם קטעים ואלמנטים מסיפורים אחרים שהופיעו בקומיקס. דמותו של סימור, שאינה מופיעה בסיפור המקורי, מבוססת על מספר דמויות משניות המופיעות בקומיקס. שינוי נוסף במעבר מהקומיקס לקולנוע הוא צמצום חשיבות דמותה של רבקה.

## קישורים חיצוניים
* 

**ביקורות**
* 
*  
## הערות שוליים

קטגוריה:סרטי פולחן
קטגוריה:סרטים מבוססי קומיקס
קטגוריה:סרטי נעורים אמריקאיים
קטגוריה:סרטי התבגרות
קטגוריה:סרטים אמריקאיים משנת 2001
קטגוריה:סרטי 2001
מפלסת

[ממוזער|250px|מפלסת מדגם [קטרפילר 120H.]]
[ממוזער|250px|מפלסת מדגם 12G של [קטרפילר עם מרטש אחורי באתר סלילת כביש חדש.]]
**מְפַלֶּסֶת** או **גריידר (Road Grader)** היא כלי ציוד מכני הנדסי (צמ"ה) עם להב מרכזי גדול ("סכין" בעגת מפעילי הצמ"ה) המשמש ליצירת משטחים ישרים וגימור החלקות של צירי תנועה. למפלסת טיפוסית יש שלושה סרנים (צירי גלגלים), כאשר המנוע ותא המפעיל ממוקמים מעל הסרן האחורי והסרן האמצעי, והלהב ממוקם בין הסרן האמצעי לקדמי. לעיתים מותקנים גם להב קדמי (שימושי במיוחד לפינוי שלג), מפלח קדמי (בלועזית: ריפר) או מרטש אחורי (בלועזית: רוטר) המשמשים לחרישת פני שטח סלעי או קשה במיוחד. 

תפקיד המפלסת בהנדסה אזרחית היא לבצע עבודת גימור, לאחר היישור הגס שמבצעים כלים כבדים יותר כגון דחפורים (Bulldozers) ומגרדות 
(Scrapers). כלומר, בעוד שני הכלים האלה לוקחים פני שטח כלשהם ויוצרים שטח שהוא פחות או יותר מישורי, המפלסת דואגת שהוא יהיה ישר כמו פני שטח של כביש על מנת שכלי רכב יוכלו לנסוע עליו.

מפלסות משמשות בדרך כלל לתחזוקה של דרכים לא-סלולות ולהכנתן של דרכי עפר לסלילה. בתהליך סלילת כביש, המפלסת דואגת גם לפיזור מצעי העפר, האגו"מ (אבן גרוסה ומדורגת) והאספלט בצורה אחידה על תוואי הדרך המפולס, לפני הידוק ודריכה על ידי מכבש. 
שימוש נוסף במפלסות, נעשה לפינוי שלג מצירי תנועה בתקופת החורף. באזורים מישוריים רחבים, או אזורי ספר ומרעה, כמו באפריקה, אוסטרליה וחלקים של צפון אמריקה, מפלסות הן לעיתים קרובות בגדר ציוד הכרחי בחוות חקלאיות, מטעים ואזורים המיושבים בדלילות, ומשמשות ליצירת, פינוי ותחזוקה שוטפת של דרכי עפר לתחבורה, גם ללא סיוע דחפורים ומגרדות.

מפעיל המפלסת נדרש לדיוק ושליטה במספר רב של בקרי להב תוך כדי תנועת הכלי. לכן, תפעול המפלסת נחשב מורכב למדי ודורש מיומנות גבוהה.

בהתאמה לדגם וליצרן, רוחב להבי המפלסת נע בין 2.50 ל-7.30 מטר ואילו הספק המנוע (מסוג דיזל בדרך כלל)
נע בין 93 עד 373 קילוואט (125–500 כוחות סוס). 

בישראל נפוצים במיוחד דגמי 120G ו-140H של חברת קטרפילר, הנמצאים גם בשימוש נרחב בצה"ל. בין היתר מפעיל חיל ההנדסה הישראלי דגמים ממוגני ירי.

## הנעה

למרבית המפלסות בתצורת שלושת סרנים יש הנעה לשני הסרנים האחוריים. מעל סרנים אלו ממוקמת יחידת המנוע והתמסורות, ולעיתים גם משקולת כבדה, המהווה חלק משלדת המפלסת. תצורה זאת מבטיחה אחיזה מרבית בקרקע כאשר המפלסת נדרשת לדחוף טונות של עפר באמצעות הלהב. 

## יצרני מפלסות (רשימה חלקית)

* קטרפילר
* ג'ון דיר
* קומטסו
* היטאצ'י
* וולוו
* קייס
* טרקס
* גרוב
* גיליון
* מיצובישי
* צ'אנגלין
* ניו הולנד
* אבלינג אוסטין
* לי בוי

## ראו גם

* ציוד מכני הנדסי
* דחפור
* מחפרון
* מגרדת
* מפלסת שלג
* מכבש
* כביש
* אספלט

## קישורים חיצוניים
* 

קטגוריה:ציוד מכני הנדסי
קטגוריה:שלג
שר

**שַׂר** (בלועזית: **מיניסטר**) הוא תוארו וכינויו של חבר בממשלה. ככלל, כל שר עומד בראש משרד ממשלתי, ממונה על פעילותו ואחראי על הנושאים שבתחומי משרדו. כך למשל, שר החוץ ממונה על משרד החוץ, אך ייתכן גם שר בלי תיק, אשר אינו עומד בראש משרד, אלא אחראי על תיאום עניינים שעומדים על הפרק. בראש כל השרים יחדיו עומד ראש הממשלה (או נשיא המדינה, במדינות מסוימות).

המילה "שר" נבחרה כתרגום למילה הלועזית "מיניסטר" בישיבה של ממשלת ישראל הראשונה שהתקיימה ב-16 במאי 1948. המילה "שר" הועדפה על פני המילה "נגיד" שהוצעה אף היא כתרגום. התואר שר מופיע לראשונה בתנ"ך בספר בראשית יב, טו, בסיפור ירידת אברהם ושרה למצרים: וַיִּרְא֤וּ אֹתָהּ֙ שָׂרֵ֣י פַרְעֹ֔ה וַיְהַֽלְל֥וּ אֹתָ֖הּ. (גם בכורדית המילה ser פירושה ראש).

ברפובליקה נשיאותית, שר אחראי על ענייני משרדו בפני ראש הממשלה, ובדמוקרטיה פרלמנטרית הוא אחראי עליהם בפני בית המחוקקים. דבר זה מתבטא למשל על ידי כך שחברי בית המחוקקים רשאים להפנות לשר שאילתות בנושאים הנמצאים תחת אחריותו. כמו כן, בדמוקרטיה פרלמנטרית לשר יש חלק באחריותה המשותפת של הממשלה בפני בית המחוקקים.

## בישראל
בישראל קבועים הכללים למינויו של שר ולהפסקת כהונתו בחוק יסוד: הממשלה.  מונה סוגים אחדים של אישים המנועים מלכהן כשרים. בנוסף לכך קובעת הלכת דרעי-פנחסי שהגשת כתב אישום נגד שר עשויה לחייב, בחלק מהמקרים, את פיטוריו על ידי ראש הממשלה. שר יכול לכהן גם כסגן ראש הממשלה, המשנה לראש הממשלה וממלא מקום ראש הממשלה. שר יכול לכהן בכמה תפקידים בממשלה כגון: השר לשירותי דת ושר הכלכלה. על שרים, גם אלה שאינם חברי הכנסת, חלות הוראות חוק חסינות חברי הכנסת, זכויותיהם וחובותיהם.

שכרם של ראש הממשלה והשרים נקבע בהחלטה של ועדת הכספים של הכנסת. בינואר 2018 אישרה הוועדה כי שכר היסוד של השרים יעמוד על 44,223 ש"ח ויוצמד לשכר היסוד של ראש האופוזיציה (בשנת 2020 גובהו 47,265 ש"ח לחודש) וכי שכר סגני שרים יעמוד על 39,149 ש"ח, זהה לשכר היסוד של חברי הכנסת (בשנת 2020: 41,866 ש"ח לחודש).

## קישורים חיצוניים

*

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:משרות פוליטיות בישראל
קטגוריה:משרות פוליטיות
חרות (מושב)

שמאל|ממוזער|250px|ילדה מאכילה עיזים בחצר ביתה, שנות ה־40 במושב חרות
**חֵרוּת** הוא מושב באזור השרון ליד תל מונד השייך למועצה אזורית לב השרון. הוקם בשנת 1930. גובל במזרח בטירה, בצפון-מזרח בכפר הס, בדרום במשמרת, במערב בכביש 4 ובצפון בתל מונד.

## היסטוריה
תחילתו של ארגון "חרות יהודה" בשנת 1927. חברי הארגון - אנשי העלייה השלישית והרביעית - פועלים מרחבי הארץ אשר החליטו לקחת גורלם בידם וליצור מסגרת התיישבותית משותפת. הם קיבלו הלוואות לבניית בתיהם מקרן שייסדו משפחות מייסדי מרקס אנד ספנסר הלורד ישראל זיו וגיסו הארי סאקר, שאף תרמו להקמת בית הספר במושב.

שמו של היישוב ניתן לו על כך שבשנת ההקמה מלאו בדיוק 1,800 שנים למרד בר כוכבא, ונקבע ל"חרות יהודה" עד שקוצר ל"חרות".
ימין|ממוזער|200px|בתי קירור היסטוריים בלב המושב, 5/09

המושב נועד להיות מבוסס על פרדס (בשל טיב הקרקע המים והאקלים האידיאלים לגידול עצי הדר) ורבים מהחברים עבדו בפרדסים שם נצבר ידע חקלאי רב.
ב-1928 הוקמה משתלת הדרים בכפר סבא על ידי חברי הארגון, ומשתלה זו היוותה את הבסיס לנטיעת הפרדסים.
ב-1930 הוקמו צריפים ראשונים במחנה חרות והחיים התנהלו שם בקומונה - מטבח משותף ועזרה הדדית. הוכנה תוכנית של היישוב, נקדחו בארות שמומנו בכספי החברים ונערכה פרצלציה (חלוקת השטח). לכל יחידה משקית הוקצו 3 דונם כמגרש לבניית הבית ומבני המשק - רפת ולול, 6 דונם לפרדס ועוד כ-3 דונם לגידולי שלחין.

ערב מלחמת העצמאות השתרע המושב על כ-1,500 דונם ובהם פרדסים, גידולי ירקות, בוטנים ותפוחי-אדמה, לולים ורפתות. חלק מהחברים עסק בעבודות חוץ להשלמת ההכנסה תוך כדי פיתוח המשקים בעבודה בלילה, בשבתות ובחגים.
כחלק מפיתוח המושב נבנו מוסדות ציבור, גן ילדים, מרפאה, צרכנייה, מועדון נוער ובית הכנסת ששכנו בצריפים. לשירות הענפים החקלאים הוקמו מחסן מספוא, בית קירור ומחלבה, בריכות לאגירה ומערכת הולכת מים לשטחים החקלאיים.

לאחר מלחמת העצמאות התרחב המושב בשטחו ובמספר תושביו. המושב קלט 20 משפחות עולים ובנים, ניטעו פרדסים חדשים, נבנו מדגרת ביצים מודרנית, מכון תערובת וסילו ומחלבה מודרנית, גם מוסדות התרבות זכו לעדנה - בית עם, מועדון בנוי לנוער ומגרש כדור-סל מרוצף. נסללו כבישים שהקלו את המעבר בחולות הקיץ ובבוץ של החורף.

במלחמות ישראל נפלו 13 מבני המושב ושמותיהם חקוקים על מצבת הזיכרון שפיסל דב פייגין, שם מתייחד כל המושב עם זכרם בערב יום הזיכרון. ביניהם, מג"ד הצנחנים, סא"ל יוסי יפה וטייס המסק"ר  מטייסת 190.

לאחרונה פשט המושב צורה ואופיו החקלאי הולך ומשתנה. ענף ההדרים שהיווה את גולת הכותרת ירד מגדולתו ובהתאם לכך גם הצטמצמו שטחי הפרדסים והמטעים. גם עיסוקי החברים השתנו, דור הביניים עוד ממשיך בחקלאות – פרדסים, פרחים וכרמי זיתים, אבל הדור הצעיר נוטה כיום לעיסוקים רווחיים יותר.

המושב התרחב וקלט 120 משפחות בשכונת בנים רובם צאצאי דור המייסדים המשתלבים בחיי המושב.

המושב מונה כ-300 משפחות שהן כ-1,200 נפש.

מזרחית למושב ממוקמים שני בתי ספר יסודיים גדולים (בין ההדרים והדר השרון) וחטיבה צעירה, המרכזים ילדים מעשרה יישובים נוספים.

בין הנשים הידועות שהתגוררו בחרות כלולות ירדן ג'רבי, נחמה ריבלין, וליאת בן ארי.

## קישורים חיצוניים

* 
* 
* 
* מיכאל יעקובסון: סיבוב בבית העם הנטוש במושב חרות, באתר 'חלון אחורי', 25 בדצמבר 2017
* 

## הערות שוליים

קטגוריה:מושבי תנועת המושבים
קטגוריה:מושבים
קטגוריה:יישובי המועצה האזורית לב השרון
קטגוריה:מושבים במחוז המרכז
תנובות

**תְּנוּבוֹת** הוא מושב באזור השרון בין הערים נתניה וטולכרם. המושב שייך למועצה אזורית לב השרון.

## היסטוריה
תנובות הוקם בשנת 1952 על ידי עולים מתימן שהגיעו ממעברת עמק חפר, מקריית שמונה ומתרביחה, וכלל 76 משקים. בסוף שנת 1955 התעורר סכסוך בין תושבי המושב לבין תושבים מקלנסווה, סביב אדמות שהוכרזו כנכסי נפקדים והועברו לידי המושב. בפברואר 1970 הוענק למושב אות מלחמת ששת הימים על עמידתו במלחמה. בסוף שנות ה-90 הוקמה שכונת הרחבה למושב. 

שמו של היישוב סמלי ולקוח מתחום החקלאות על פי הפסוק: .

ביישוב נמצא בית הספר הממ"ד "אור השרון" ומרכז ההחלקה הגדול בארץ: OneIce Arena, המשמש את איגוד ההוקי קרח הישראלי ואת ליגת INHL.

## בסביבת המושב
**תל שבח** – בגבול המזרחי של תנובות נמצא תל עתיק הנקרא תל שבח (בערבית – חירבת צובייח'). בתל נמצאו אבנים וחרסים מהתקופה הרומית-ביזנטית. התל עצמו לא נחפר. במלחמת העצמאות היה במקום מוצב של חיילים עיראקים. בעבר פרחו על התל כלניות רבות והוא כונה "גבעת הכלניות". זה גם שמה של שכונת ההרחבה של תנובות הצמודה לתל. מראש התל יש תצפית על עמק המרזבה וטולכרם.

ב-29 בפברואר 2004 התרסק ליד התל מסוק שעסק במשימת אבטחה על קו המתח הגבוה במקום (קו 400). הטייס ואיש אבטחה, נהרגו. לזכרם הוקמה אנדרטה במרום התל ונטעו עצי זית אלון, תאנה ועוד. למרגלות התל יש גינת משחקים ממנה נסלל שביל להולכי רגל המגיע לפסגה.

## קישורים חיצוניים

* 

* תנובות, באתר מועצה אזורית לב השרון

## הערות שוליים

 

קטגוריה:יישובים שהוקמו ב-1952
קטגוריה:מושבים
קטגוריה:מושבי תנועת המושבים
קטגוריה:יישובי המועצה האזורית לב השרון
קטגוריה:מושבים במחוז המרכז
פרנסס מקדורמנד

**פרנסס מקדורמנד** (באנגלית: **Frances McDormand**; נולדה ב-23 ביוני 1957) היא שחקנית אמריקאית, זוכת שלושה פרסי אוסקר לשחקנית הטובה ביותר, שני פרסי גלובוס הזהב, פרס אמי, פרס טוני, פרס באפט"א לקולנוע ושלושה פרסי גילדת שחקני המסך.

## ביוגרפיה
פרנסס מקדורמנד נולדה בגיבסון סיטי, אילינוי, והיא הצעירה מבין שלושה ילדים שאומצו על ידי המהגרים הקנדיים ורנון (שהוא כומר פרוטסטנטי) ונורין מקדורמנד. מקדורמנד בילתה את מרבית נעוריה בפיטסבורג, פנסילבניה, שם סיימה תיכון. היא למדה במכללה במערב וירג'יניה וקיבלה בה תואר ראשון בתיאטרון בשנת 1979.

בשנת 1982 קיבלה תואר שני בתיאטרון מבית הספר לדרמה של אוניברסיטת ייל. בזמן לימודיה בייל חלקה חדר עם השחקנית הולי האנטר שנעשתה חברה טובה שלה.

### קריירה
תפקידה הראשון בקולנוע היה בסרטם הראשון של איתן וג'ואל כהן, "רציחות פשוטות" (1984).

בשנת 1987 החלה לשחק בסדרת הדרמה המשפטית "התרוצצות" ברשת CBS, הסדרה לא האריכה ימים וירדה מן המרקע לאחר 10 פרקים.

ב-2014 לקחה חלק בהפקת הסרט "כל דבר סודי", בכיכובן של אליזבת' בנקס ודקוטה פנינג.

## חיים אישיים
היא נישאה לג'ואל כהן בשנת 1984, ובשנת 1985 מקדורמנד, האחים כהן, הולי האנטר, והבמאי סם ריימי חלקו בית בלוס אנג'לס, קליפורניה. בשנת 1995, אימצו ג'ואל ופרנסס ילד מפרגוואי, פדרו מקדורמנד כהן.

## פרסים ומועמדויות בולטות
ב-1996 זכתה בפרס אוסקר לשחקנית הטובה ביותר עבור תפקידה בתור השוטרת מארג' גאנדרסון ב"פארגו".

ב-2011 זכתה בפרס טוני על תפקידה בהצגה "Good People".

ב-2017 שיחקה בסרט "שלושה שלטים מחוץ לאבינג, מיזורי", שזיכה אותה בארבעה פרסים: פרס אוסקר לשחקנית הטובה ביותר; פרס גלובוס הזהב לשחקנית הטובה ביותר - סרט דרמה; פרס גילדת שחקני המסך ופרס באפט"א לשחקנית הטובה ביותר בתפקיד ראשי.

ב-2020 שיחקה בסרט "ארץ נוודים" שזיכה אותה בפעם השלישית בפרס אוסקר לשחקנית הטובה ביותר, ואף במועמדות לפרס גלובוס הזהב לשחקנית הטובה ביותר - סרט דרמה.

בנוסף, מקדורמנד הייתה מועמדת שלוש פעמים לפרס אוסקר לשחקנית המשנה הטובה ביותר: ב-1988 עבור תפקידה ב"מיסיסיפי בוערת", ב-2000 עבור "כמעט מפורסמים", וב-2006 עבור "ארץ קרה".

## פילמוגרפיה נבחרת
;קולנוע

## קישורים חיצוניים

* 
* 
* 
* 
* 
* 

קטגוריה:אמריקאים ילידי אילינוי
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זוכי אוסקר: השחקנית הטובה
קטגוריה:זוכי אוסקר: השחקן הטוב
קטגוריה:אישים זוכי פרס דרמה דסק
קטגוריה:זוכי אמי בפריים טיים: שחקנית ראשית במיני-סדרה או בסרט
קטגוריה:זוכי אמי בפריים טיים: שחקן ראשי במיני-סדרה או בסרט
קטגוריה:זוכי פרס גילדת שחקני המסך - שחקנים
קטגוריה:זוכי פרס גלובוס הזהב: קולנוע: שחקנית ראשית בדרמה
קטגוריה:זוכי פרס טוני: שחקניות
קטגוריה:זוכי פרס גות'הם: שחקנים
קטגוריה:בוגרי מכללת בת'אני
קטגוריה:בוגרות בית הספר לדרמה של אוניברסיטת ייל
קטגוריה:בוגרי בית הספר לדרמה של אוניברסיטת ייל
קטגוריה:אמריקאיות שנולדו ב-1957
קטגוריה:אמריקאים שנולדו ב-1957
קטגוריה:אישים זוכי פרסי איגוד מבקרי הקולנוע של לוס אנג'לס
קטגוריה:זוכות פרס איגוד מבקרי הקולנוע האמריקאי לשחקנית הטובה ביותר
נורדיה

250px|ממוזער|שמאל|כיכר בכניסה למושב, 2010
**נוֹרְדִיָּה** הוא מושב שיתופי באזור השרון, סמוך לעיר נתניה, השייך למועצה אזורית לב השרון. נקרא על־שם מקס נורדאו.

לפני המאה ה-20 היווה האזור חלק מיער השרון והשתייך לאדמות הכפר ח'רבת בית ליד. היה זה חורש ים-תיכוני פתוח שנשלט על ידי אלון התבור, אשר השתרע מכפר יונה בצפון ועד רעננה בדרום. התושבים הערבים המקומיים השתמשו באזור באופן מסורתי למרעה, לאיסוף עצי הסקה ולחקלאות עונתית. במהלך המאה ה-19, הביאו הגברת ההתיישבות והחקלאות במישור החוף בארץ ישראל לכריתת יערות ולפגיעה סביבתית.

בשנת 1926 הכריזה קהילת ציון אמריקאית על תוכנית להקים יישוב חקלאי חדש בשם "נורדיה", על שמו של המנהיג הציוני מקס נורדאו. לצורך כך נמכרו אדמות בארצות הברית, אך התוכנית לא יצאה לפועל.

נורדיה הוקם ב-2 בנובמבר 1948 (ל' בתשרי תש"ט) על ידי חניכי תנועת הנוער בית"ר וחיילי האצ"ל, ששירתו ביחידות החי"ל בצבא הבריטי במלחמת העולם השנייה, על אדמות הכפר הערבי הנטוש ח'רבת בית ליד. המייסדים חברו אל גרעיני ההתיישבות "מרגולין" שבסיסו היה בכפר יונה הסמוכה, ו"ווג'ווד" שבסיסו היה במשמר הירדן.

משקי חרות בית"ר הייתה התנועה המיישבת במקום. כאמור, שמו של היישוב ניתן לו על־שמו של מקס נורדאו, שהיה מאבותיה הנודעים של התנועה הציונית.

פרנסת המושב מתבססת על חקלאות ועל מפעלי תעשייה בבעלות היישוב, בהם "מפעל קפיצי נורדיה".

ב-1994 הוקם סמוך למושב, יישוב קטן בעל כמה רחובות וכמה בתים שנקרא "נאות נורדיה". למרות זאת, הוחלט לא לשנות את הסטטוס של נורדיה וזאת בהתאם לתוכניות המתאר לגבי אזור השרון ("תמ"א 35", שאושרה על ידי הממשלה ב-2005).

[250px|ממוזער|שמאל|[דיור מוגן נורדיה, 2022]]

## ראו גם
* אנדרטת נורדיה
*בית"ר נורדיה ירושלים

## קישורים חיצוניים

* 
* טיול בנורדיה - באתר הטיולים "טבע ונופים בישראל"
* דיור מוגן מגדלי הים התיכון נורדיה
* 

## הערות שוליים

קטגוריה:מושבים
קטגוריה:יישובי המועצה האזורית לב השרון
קטגוריה:משקי חרות בית"ר
קטגוריה:הנצחת מקס נורדאו
קטגוריה:יישובים שהוקמו ב-1948
*
קטגוריה:מושבים במחוז המרכז
האולנד

**האי האולנד** (באנגלית: **Howland Island**) הוא אטול בלתי מיושב צפונית לקו המשווה במרכז האוקיינוס השקט כ־3,100 ק"מ דרומית־מערבית להונולולו. האי נמצא בחצי הדרך בין הוואי לאוסטרליה, והוא טריטוריה של ארצות הברית.

כיום מהווה האי שמורת טבע המנוהלת על ידי שירות הדגה וחיות הבר של ארצות הברית.

## כלכלה
באי לא מתנהלת פעילות כלכלית.

## היסטוריה
שרידי שבילים באי מעידים על נוכחות של מבקרים פולינזים באי, אולם כאשר ארצות הברית השתלטה על האי בשנת 1857 (לאור חוק איי הגואנו), היה האי בלתי מיושב. מצבורי הגואנו באי ניכרו במהלך המאה ה-19. במהלך שנת 1935, נעשה ניסיון התיישבות באי על ידי מתיישבים מהוואי, אולם ההתיישבות ננטשה בתחילת מלחמת העולם השנייה.

האי אמור היה לשמש תחנת תדלוק לאמיליה ארהארט בטיסתה סביב לעולם בשנת 1937, אולם היא מעולם לא הגיעה אליו, ועקבותיה אבדו.

במהלך מלחמת העולם השנייה הופצץ האי על ידי חיל האוויר של יפן. בהפצצה זו נהרגו שניים מהמתיישבים. שני המתיישבים האחרים פונו בשנת 1942. האי שימש בסיס של צבא ארצות הברית, אך נעזב לאחר המלחמה.

כיום הכניסה לאי אסורה, ומותרת רק באישור משרד הדגה והבר של ארצות הברית.

## גאוגרפיה
האי ממוקם בצפון האוקיינוס השקט. צורתו מוארכת והוא פונה לכיוון צפון. האקלים באי משווני, עם מושקעים מועטים. פני השטח נמוכים ומכוסים חול. סביב האי שונית אלמוגים. גובהה של הנקודה הגבוהה באי 3 מטרים מעל פני הים.

באי אין מקורות מים מתוקים וצומחים בו רק שיחים נמוכים. האי משמש אתר קינון עבור עופות ימיים.

ממשלת ארצות הברית הכריזה על אזור כלכלי של 200 מילים ימיים סביב האי, ומים טריטוריאליים של 12 מילים ימיים סביב האי.

האי נמצא באזור זמן 12-UTC.

## תחבורה
באי אין מעגנים או נמלים. השוניות המקיפות את האי מהוות מכשולי ניווט המסכנים את כלי השיט הבאים אל האי. במערב האי קיים מקום עגינה אפשרי אחד לסירות.

בשנת 1937 הוקם באי מסלול נחיתה. במסלול זה הייתה אמורה אמיליה ארהארט לנחות לתדלוק בטיסתה האחרונה. המסלול הופצץ ונהרס ברובו על ידי חיל האוויר היפני במלחמת העולם השנייה.

באי נמצאת נקודת ניווט הנקראת אור ארהארט. נקודת הניווט נפגעה במלחמת העולם השנייה אולם נבנתה מחדש לאחר המלחמה.

## רפובליקת האולנד בייקר וג'רוויס
**רפובליקת האולנד, בייקר וג'רוויס** הייתה מתיחת רשת לפיה קיימת רפובליקה דמיונית בשם זה. לצורך המתיחה הוקמו מספר אתרי אינטרנט המתארים את הרפובליקה הממוקמת, לכאורה על האיים האולנד, ג'רוויס ובייקר (בפועל טריטוריות של ארצות הברית). האתרים שמשו בסיס לתרמית של סטפן אבוט אשר ייצר היסטוריה חלופית לאיים בלתי מיושבים אלה.

אבוט יצר באינטרנט אתר רשמי של האיים המתאר אותם כאיים מיושבים ואתרי תיירות מועדפים. אבוט אף יצר דף המתאר את המדינה הלקוח לכאורה מאתר ספר העובדות העולמי של ה-CIA. באתרי האינטרנט הוצעו גם תעריפי טיסה לאיים וכן תיאורים של ממשלת המדינה ואף "דיווחי חדשות" עדכניים. לאחר מספר חודשים הורד אתר האינטרנט.

## קישורים חיצוניים

* 
* גאוגרפיה, היסטוריה חי וצומח באי האולנד
* האי האולנד - נקודת איתות
* שמורת הטבע הלאומית האי האולנד
* 

## הערות שוליים

קטגוריה:ארצות הברית: טריטוריות
קטגוריה:אטולים באוקיינוס השקט
האולנד
קטגוריה:מדינות לכאורה
קטגוריה:ארצות הברית: איים לא מיושבים
המנון ליבריה

**הריעו כולם, ליבריה, הריעו!** (באנגלית: ****) הוא **[[המנון לאומי|ההמנון הלאומי]] של [[ליבריה]]**. ההמנון נכתב על ידי דניאל בשיאל וורנר, נשיאה השלישי של ליבריה, והולחן על ידי אולמסטיד לוקה.

## מילות השיר

## ראו גם

## קישורים חיצוניים
* מנגינת ההמנון ב-MIDI (בפינה הימנית התחתונה)

קטגוריה:ליבריה: סמלים לאומיים
ליבריה
אזורים מבודדים (ארצות הברית)

**אזור מבודד** (באנגלית: **insular area**) הוא טריטוריה של ארצות הברית אשר אינה מהווה חלק מ-50 מדינות ארצות הברית.

אזורים אלה הם בדרך כלל אזורים התלויים בארצות הברית.
אזרחי האזורים הם אזרחי ארצות הברית, אולם פטורים מתשלום מיסים למערכת הפדרלית, ואינם יכולים להצביע בבחירות לנשיאות ארצות הברית או לקונגרס (בית הנבחרים של ארצות הברית).

## כלכלה
התוצרת המיוצרת באזורים אלה מסומנת כ"תוצרת ארצות הברית", וכפופה למכסים של ארצות הברית.

## מעמד האזורים השונים
### מיושבים
 (אזור בעל ממשל עצמי אוטונומי המצוי בשליטת מחלקת הפנים של ארצות הברית).

 (חבר עמים)
 (חבר עמים)

### בלתי מיושבים
ממוזער|250px|איי הוואי ואזורים אחרים מבודדים באוקיינוס השקט
* האי וייק

טריטוריות אלה מהוות שמורות טבע המנוהלות על ידי שירות הדגה וחיות הבר של ארצות הברית:
* האי בייקר 
* האי האולנד
* ג'רוויס 
* אטול ג'ונסטון 
* שונית קינגמן 
* אטול מידווי 
* האי נבאסה 
* אטול פאלמירה

### אזורים השנויים במחלוקת
* סראנילה באנק 
* באחו נואבו באנק 

## ראו גם
* חוק איי הגואנו

## קישורים חיצוניים

* אתר משרד הפנים של ארצות הברית

*
צ'אק שולדינר

**צ'ארלס מייקל (צ'אק) שולדינר** (אנגלית: **Charles Michael "Chuck" Schuldiner**; 13 במאי 1967, לונג איילנד, ניו יורק - 13 בדצמבר 2001) - היה מוזיקאי מטאל יהודי אמריקאי, מייסד ז'אנר הדת' מטאל, ונחשב לאחד המוזיקאים המשפיעים ביותר בתחום מאז ומעולם.

## נעורים
שולדינר החל לנגן גיטרה בגיל 9, לאחר שקיבל מהוריו גיטרה של אחיו פרנק, שנהרג בתאונת אופנוע. שולדינר ניגן זמן מה עם מורה, אולם זנח את הרעיון. כשהוריו קנו לו גיטרה חשמלית, התלהב שולדינר וחזר לנגן. בנעוריו הוא נהג לנגן שעתיים ביום, ובימי שבת נהג לנגן כל היום. בתור ילד שולינדר חווה אנטישמיות רבה מבריונים בבית הספר התיכון - מה שהיה העלה להקמת הלהקה.

בשנת 1983 ייסד יחד עם שני חבריו ריק רוז וברני לי את להקת מנטאס, מתוך מטרה ליצור את המוזיקה הכבדה ביותר אי פעם. הלהקה התפרקה. בשנת 1986 עבר לנגן עם הלהקה הקנדית Slaughter, בתפקיד גיטריסט.

זמן מה לאחר התפרקותה של מנטאס הקים שולדינר את להקת דת' משרידיה והחל לעבוד על הקלטת האלבום הראשון.

## עם להקת דת'
בשנת 1987 יצא אלבומה הראשון של הלהקה, Scream Bloody Gore. האלבום נחשב לפורץ דרך, והיה חדשני בזכות היותו כבד וברוטלי. המוזיקה הייתה אלימה ופרועה, והמילים עסקו במחוות לסרטי אימה פופולרים.
בשנת 1988 יצא אלבומה השני של הלהקה, Leprosy. באותה תקופה החלה הלהקה לצבור תאוצה כשיותר ויותר להקות מתחילות לחקות אותה.

ההפתעה הגדולה החלה בשנת 1990, כשיצא האלבום Spiritual Healing. שולדינר אסף לצידו את ביל אנדרוס על התופים, אגדת הגיטרה ג'יימס מרפי ואת הבסיסט טרי בטלר. האלבום הציג מוזיקה הרבה יותר מתוחכמת, ושולדינר מתח באלבום ביקורת חברתית נוקבת. דבר שהתבטא בכך שנראה נשיא ארצות הברית לשעבר ריצ'רד ניקסון על עטיפת האלבום שהוא לבוש בחליפה יוקרתית לועג ומציק לנכה כאשר המון מסביבו מריעים לו.
החל משנת 1990 החל שולדינר בהדרגה לשנות את סגנון הלהקה, מלהקה ברוטלית ופרועה ללהקה אינטליגנטית, המותחת ביקורת על החברה. נושאי השירים השתנו, ובאלבומים שאחרי שנת 1990 המוזיקה עסקה בנושאים אישיים יותר.

## מותו
בשנת 1999 אובחן גידול סרטני במוחו של שולדינר. בעולם המטאל אורגנו קונצרטים וערבי התרמה שנועדו לסייע לשולדינר לשלם על הוצאות הטיפול הרפואי, מאחר שלא היה לו ביטוח רפואי. ב-13 בדצמבר 2001, נפטר שולדינר כשהוא בן 34. אמו של שולדינר עוסקת מאז בהנצחת זכרו ומורשתו לעולם המטאל.

## דיסקוגרפיה

### עם דת'

* *Scream Bloody Gore* (1987)
* *Leprosy* (1988)
* *Spiritual Healing* (1990)
* *Human* (1991)
* *Individual Thought Patterns* (1993)
* *Symbolic* (1995)
* *The Sound of Perseverance* (1998)

### עם Voodoocult

* *Jesus Killing Machine* (1994)

### עם Control Denied

* *The Fragile Art of Existence* (1999)

## קישורים חיצוניים

* 

* 

קטגוריה:מוזיקאי מטאל
קטגוריה:זמרים יהודים אמריקאים
קטגוריה:גיטריסטים אמריקאים
קטגוריה:גיטריסטים יהודים
קטגוריה:אמריקאים שנולדו ב-1967
קטגוריה:אמריקאים שנפטרו ב-2001
הירייה שנשמעה ברחבי העולם

[שמאל|ממוזער|250px|הבית המפורסם חקוק בבסיסו של הפסל "[איש הדקה (מיליציה)|איש הדקה" מאת דניאל צ'סטר פרנץ']]
**הירייה שנשמעה ברחבי העולם** (באנגלית: **Shot heard 'round the world**) הוא ביטוי המתייחס במקור להתנגשות כוחות שלוש עשרה המושבות בכוחות האימפריה הבריטית בקרבות לקסינגטון וקונקורד שנערכו במסצ'וסטס ב-19 באפריל 1775, אירוע שהוביל למלחמת העצמאות של ארצות הברית. לימים הביטוי עבר להתייחס גם לירייה של הרצח בסרייבו, בעקבותיו פרצה מלחמת העולם הראשונה ובאופן כללי לרגע שהוביל לאירוע מכונן כלשהו.

מקורו של הביטוי בבית הראשון של "פיוט קונקורד", שיר שחובר ב-1837 על אותו קרב מפורסם על-ידי ראלף ולדו אמרסון. הבית המלא הוא:
:"על גשר גס על־פני השטף
:במשב אפריל נפרש דגלם;
:כאן, ניצבו איכרים ערוכי־קרב
:וירו את הירייה שנשמעה ברחבי העולם."

אמרסון השתמש במכוון בהגזמה בביטוי "הירייה שנשמעה ברחבי העולם". משמעות ההגזמה היא שכביכול לאירוע שולי בהיסטוריה העולמית, ירייה בודדת, הייתה חשיבות גדולה בעולם כולו ולכן הירייה נשמעה בכל רחבי תבל.

בתרבות פופולרית, הביטוי מתקשר למסתורין מאחורי המעשה עצמו של יריית המוסקט הראשונה. כיום לא ידוע אם הירייה הראשונה נורתה מצד מיליציה פטריוטית או דווקא מצד הצבא הבריטי.

## הערות שוליים

קטגוריה:ביטויים
קטגוריה:המהפכה האמריקאית
קטגוריה:מלחמת העצמאות של ארצות הברית
קטגוריה:פולקלור אמריקאי
מבצע הרקולס

**מבצע הרקולס** הוא השם שניתן לתוכנית הפלישה של גרמניה הנאצית בשיתופה של איטליה למלטה, בניסיון לסיים בהצלחה את המצור על מלטה. המבצע מעולם לא יצא אל הפועל.

הרעיון לפלוש למלטה הועלה על ידי פלדמרשל אלברט קסלרינג אחרי שהתמנה למפקד העליון הדרומי של כוחות הציר באירופה. למוד ניסיון מהקרב על בריטניה, הבין קסרלינג שללא פלישה קרקעית וכיבוש האי יקשה על כוחות האוויר של הציר להבטיח את נתיבי האספקה מאיטליה לצפון אפריקה, אספקה שהייתה חיונית לכוחותיו של רומל.
האיטלקים נטו להתנגד לתוכנית, אך בפגישה שנערכה בין קסרלינג לאדולף היטלר בפברואר 1942, הצליח קסרלינג לשכנע את היטלר בנחיצות המבצע.
בפגישה בין היטלר לבניטו מוסוליני, אשר התקיימה ב־29-30 באפריל 1942 אושר המבצע. תכנון הפלישה היה מקיף: יותר מאלף דאונים ומטוסים נוספים הוקצו לחיפוי התקיפה והצנחת דיוויזיה איטלקית ודיוויזיה גרמנית בחלקו הדרומי של האי. אחרי התקיפה הראשונה (של הכוחות המוצנחים) שבעים אלף חיילים איטלקים יועדו לנחות על האי דרך הים בשתי נקודות ולחבור עם הכוחות המוצנחים. מספר מבצעים מיוחדים תוכננו להתבצע שעות מספר לפני ההצנחה על ידי כוחות קומנדו מיוחדים על מנת להשמיד מטרות מפתח חשובות באי. חיל הים האיטלקי יועד לאבטח את הכוחות הנוחתים מהים. היקף ההתקפה היה אמור להיות גדול פי חמישה מאשר ההתקפה המוצנחת על כרתים.

על אף אישור המבצע, האיטלקים שחששו מאוד מהפעולה, לא הכינו את הכוחות, וההתקפה שהייתה אמורה לצאת לפועל ביולי נדחתה שוב ושוב, עד שלבסוף בוטלה עקב תבוסת הלופטוואפה מעל מלטה בחודשים יולי-אוגוסט והמפלה בטוברוק ב־11 בנובמבר.

הרקולס
קטגוריה:מלחמת העולם השנייה: 1942
קטגוריה:מלטה במלחמת העולם השנייה
הרקולס
גנות הדר

**גַּנּוֹת הָדָר** הוא יישוב כפרי באזור השרון ליד צומת השרון (צומת בית-ליד) השייך למועצה אזורית לב השרון. היישוב קיבל את שמו מהפרדסים המקיפים אותו.

## היסטוריה
היישוב תוכנן עבור בני המעמד הבינוני על בסיס עסקי, ויועד לכלול 75 בתים על חלקות בנות כ-2.5 דונם, מתוך כוונה להקים משק עזר חקלאי לכל בית. בנוסף, תוכנן שכל מתיישב יקבל 20 דונם פרדס. המשקים החקלאיים הוקמו על ידי יכין-חק"ל, והבנייה של הבתים נעשתה על ידי יקותיאל פדרמן וישראל-מיאמי. בשנת 1953 שווקו הבתים בעיתונות הישראלית תוך ציון המרחק של עשר דקות מחוף נתניה, ו-30 דקות מתל אביב. היישוב יועד בתחילת דרכו לעולים חדשים מאמריקה ואירופה, אך הגיעו רק שתי משפחות מאמריקה ובמקום זאת רכשו את הבתים ישראלים בעלי מקצועות חופשיים. כן הגיעו ליישוב מספר משפחות מצפון אפריקה. עשרים בתים ראשונים נבנו בשנת 1952. עד שנת 1958 נמכרו 17 בתים ומאמצי השיווק נמשכו.

החל משנת 1996 החלה הרחבת היישוב, הפרדסים הרבים שאכלסו את השדות נעקרו ובמקומם החלו להיבנות בתים צמודי קרקע. משפחות ממצב סוציו-אקונומי בינוני ומעלה החלו להתיישב במקום כשרובם באים מהעיר נתניה השכנה. התושבים החדשים, שברובם אקדמאים ובעלי מקצועות חופשיים, החלו להכתיב את קצב החיים החדש ביישוב.

גנות הדר צמוד למושב נורדיה והבתים החדשים מתמזגים עם בתי השכנים.

ביישוב סדנת קרמיקה ופיסול, חוגי ספורט המתקיימים במגרש הכדורסל וחוגי נוער ומבוגרים המופעלים במועדון הנוער. בשל גודלו הקטן של היישוב, פעילויות התרבות נעשות בשיתוף פעולה מלא עם נורדיה. כך למשל, ילדי היישוב שותפים לעשייה במסגרת תנועת "התנועה החדשה" במועדון הנקרא "מועדון נוג"ה", המשותף לילדים בנורדיה ובגנות הדר.

## קישורים חיצוניים

*גנות הדר, באתר מועצה אזורית לב השרון

## הערות שוליים

קטגוריה:ישראל: יישובים קהילתיים
קטגוריה:יישובי המועצה האזורית לב השרון
קטגוריה:יישובים שהוקמו ב-1954
ניצני עוז

**נִצָּנֵי עוֹז** הוא מושב באזור השרון ליד טולכרם השייך למועצה אזורית לב השרון.

## היסטוריה
שמו של היישוב סמלי ומציין גבורה ועוז. בין השאר נבחר השם עקב הקרבה לטול כרם ובזמנו גם לגבול עם ירדן. השם הוצע בידי יוסף לוי, ממקימי המושב.

המושב הוקם בשנת 1951, בידי חיילי נח"ל משוחררים, והוגדר כהיאחזות נח"ל. לפני הקמת היישוב הוצעו מספר נקודות התיישבות שונות הממוקמות באזורי גבול ברחבי ישראל. גרעין היישוב בחר דווקא בנקודת התיישבות זו, כי בסיורם באזור הם גילו שיח עגבניות עמוס גדל פרא והופתעו לטובה. הם הבינו כי אם שיח עגבניות הצליח לצמוח באדמה לא מעובדת, זה סימן שהאזור טוב לגידולים.

בשנת 1954 המקום הוכרז כמושב על ידי מדינת ישראל. באוגוסט 1954 הצטרפו ליישוב שתי קבוצות עולים חדשים, ממדינות שונות: לוב, מרוקו ותוניסיה, שהגיעו מהמושבים פתחיה וצרופה. זו הייתה תוספת משמעותית למושב.

היישוב ממוקם בצמוד לטולכרם וקו הגבול הישן בין ישראל לירדן ולכן ספג פגיעות קשות והסתננויות עד מלחמת ששת הימים. ממזרח ליישוב ממוקם מחלף ניצני עוז שעל כביש 6, גדר ההפרדה ואזור תעשייה ניצני שלום. בצומת הכניסה ליישוב אנדרטה לזכר נופלי חטיבה 5 בקרבות מלחמת ששת הימים במערב השומרון. בצמידות למושב מדרום עובר נחל תאנים, אחד מיובליו העיקריים של נחל אלכסנדר.

## מאפיינים
במרכז המושב נמצא אתר הנצחה לבני המקום שנפלו במערכות ישראל ובו אנדרטת אבן בצורת גזע עץ, מעשה ידיו של הפסל מרדכי כפרי. במושב עדיין עוסקים בחקלאות גם בימים אלה. הענפים העיקריים הם רפתות, לולים, חממות פרחים, שמן זית וגידולי ירק.

## קישורים חיצוניים

* 

* 

## הערות שוליים

*
קטגוריה:יישובים שהוקמו ב-1951
קטגוריה:מושבים
קטגוריה:היאחזויות נח"ל
קטגוריה:מושבי תנועת המושבים
קטגוריה:יישובי המועצה האזורית לב השרון
קטגוריה:מושבים במחוז המרכז
מתאם ספירמן

**מקדם המתאם של ספירמן**, בסטטיסטיקה, הוא מדד קשר א-פרמטרי המודד את עוצמת הקשר בין שני משתנים, כאשר המשתנים נמדדים על ידי סולם סדר, רווח או מנה. מדד זה מעריך עד כמה טוב ניתן לתאר את הקשר בין המשתנים באמצעות פונקציה מונוטונית. המדד אומד את עוצמת הקשר בין שני משתנים, X ו-Y, על ידי דירוג התצפיות.

באופן מעשי נהוג להשתמש במדד זה כאשר לפחות אחד משני המשתנים נמדד בסולם סדר.

המדד קרוי על שמו על צ'ארלס ספירמן, ולעיתים מסומן באות היוונית ρ (רו). 

## הגדרה

יהיו X ו-Y שני משתנים הנמדדים בסולם סדר, רווח או מנה. נתונות N תצפיות מזווגות של שני המשתנים: .(X1, Y1), .....(Xn, Yn).

נגדיר את Ri להיות הדרגה של Xi (כאשר מדרגים את ערכי X מהנמוך לגבוה), ובאופן דומה את Si להיות הדרגה של Yi ואת Di להיות שווה להפרש Ri-Si. 

אזי מקדם המספר של ספירמן ρ  מוגדר על ידי:

: \rho = 1- {\frac {6 \sum Di^2}{N(N^2 - 1)}}

למעשה המדד זה מחושב על ידי הפעלת נוסחת מקדם המתאם של פירסון על הדרגות R ו-S, והנוסחה הנתונה מתקבלת על ידי פישוט אלגברי של החישוב.

## תכונות
* המדד  סימטרי: מתאם ספירמן בין X ל-Y שווה למתאם ספירמן בין Y ל-X.
* ערכו של המתאם נע בין 1 ל--1. 
* אם ערכו של המדד שווה ל-1 אז יש בין המשתנים קשר מונוטוני חיובי מלא, ואם ערכו שווה ל-1- אז יש בין שני המשתנים קשר מונוטוני שלילי מלא. 
*ערך 0 מציין חוסר קשר מונוטוני.

## דוגמה
במבחני טעימה אנשים נתבקשו לטעום מותגים שונים של פיצה, ולדרג את הנאתם מהטעם בסולם שנע בין הערכים 1 עד 10, כאשר הערך 1 מציין "לא טעים בכלל", והערך 10 מציין "טעים מאוד". כמו כן, יש נתונים על המחיר של כל מנת פיצה בשקלים, שאינם ידועים לטועמים. לשם הפשטות, נציג כאן נתונים של 6 טועמים בלבד:

שימו לב כי לשתי מנות של פיצה היה מחיר זהה של 15 שקלים. אלה היו המחירים השני והשלישי הנמוכים ביותר, ולכן לכל אחד מהם ניתנה הדרגה הממוצעת 2.5.

נסכם את ריבועי הפרשי הדרגות ונקבל כי הסכום שווה ל-24.5. נציב ערך זה בנוסחה ונקבל כי:

: \rho = 1- {\frac {6 * 24.5}{6(6^2 - 1)}} = 0.3

מסקנתנו תהיה כי יש קשר בינוני בין מחיר הפיצה והטעם שלה.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:מדדי קשר
קטגוריה:ניתוח נתונים איכותיים

* מחשבון מתאם ספירמן – באתר Researches (בעברית)
הנדסה חקלאית

שמאל|ממוזער|250px|אוטומציה בהנדסה חקלאית מתקדמת
**הנדסה חקלאית** היא תת-תחום הנדסי של הנדסה אזרחית, העוסק בתכנון מכלולים הנדסיים-ביולוגיים.

הנדסה חקלאית נחלקת לשני תחומים עיקריים: תכנון מכונות חקלאיות או מים וקרקע. התחום בא לשרת את החקלאות המודרנית שנסמכת במידה רבה על התחום כדי להגדיל את כמות התוצרת, הטיב שהוא פרמטר חשוב מההיבט הצרכני, וחדשנות המאפשרת לחקלאים לקבל מחירים גבוהים עבור תוצרת מיוחדת.

ההנדסה החקלאית היא **הנדסה רב-תחומית**, וקשורה בעיקר למדעי הכימיה, הביולוגיה, אך מהנדסים חקלאים בעלי ידע נרחב גם בתחומי אקולוגיה, מכניקה, בקרה, אופטימיזציה וניהול.

## החקלאות המודרנית
בעבר אחוז גדול של אוכלוסיית העולם יצרה מזון באופן עצמאי, כיום עקב התקדמות ההנדסה החקלאית בשיפור מכונות, אוטומציה, שליטה ובקרה וייעול של מערכות טבעיות בשילוב עם פיתוחים אגרונומיים ביולוגיים בצמח, רק כ-2% עוסקים בתחום בארצות מערביות.

## הכשרת המהנדס החקלאי
המהנדס החקלאי מקבל **הכשרה מגוונת**, הן בתחומי הבסיס כגון מתמטיקה, פיזיקה, כימיה שפת תכנות ושרטוט הנדסי, תכנון בעזרת מחשב (CAD) הן בתחומים הקשורים בצומח כגון ביולוגיה של הצמח, אגרונומיה, קרקע, כימיה בצומח, בוטניקה, והן בתחומים הנדסיים כגון הנדסת מכונות, מכניקת זורמים, הנדסת מים, מבוא להנדסת חשמל, מערכות חישה ובקרה, דינמיקה של רכב בשטח חקלאי, טיפול בתוצרת חקלאית, תכנון מבני גידול כגון חממות, מחסני תבואה ועוד.

תחום עיסוקו של המהנדס החקלאי רחב ביותר, החל מתכנון מערכת השקיה לפרויקט חקלאי ועד תכנון הנדסי של חממות גידול, מתכנון תוכנת מחשב לאופטימיזציה של ייצור חלב ברפת ועד תכנון קו ייצור במפעל אריזה חקלאי.

## לימודי הנדסה חקלאית בישראל
הפקולטה להנדסה חקלאית התקיימה כפקולטה עצמאית בטכניון בשנים 1953 עד 2002, אז הפכה למסלול להנדסה חקלאית במסגרת הפקולטה להנדסה אזרחית וסביבתית בטכניון. הלימודים נמשכים כ-4 שנים בסיומם מקבלים הבוגרים תואר B.Sc בהנדסה חקלאית. מהנדסים חקלאיים רבים מועסקים בצה"ל ובתעשיות הביטחוניות בפיתוח נגמ"שים, טנקים וכלי לחימה הנדרשים לעבירות בשטחים קשים בגלל הידע הנרחב שיש בידם על יחסי מכונה-קרקע.

## קישורים חיצוניים

* 

*
קטגוריה:ערכים שבהם תבנית בריטניקה אינה מתאימה
קטגוריה:הנדסה
קטגוריה:חקלאות
התיקון העשירי לחוקת ארצות הברית

ממוזער|מגילת הזכויות האמריקאית, הכוללת את התיקון העשירי לחוקה

**התיקון העשירי לחוקת ארצות הברית** (באנגלית: **Tenth Amendment**) הוא התיקון האחרון במגילת הזכויות בחוקת ארצות הברית. התיקון מציין כי לממשל הפדרלי ניתנות רק הסמכויות אשר ניתנו לו במסגרת החוקה.

קיימת מחלוקת לגבי המשמעות של תיקון זה לחוקה. חוגים ליברטריאנים טוענים שתיקון זה אוסר על הממשלה הפדרלית פעולות רבות שהיא עושה, כמו מעורבות בחינוך, בריאות, תעסוקה, איכות הסביבה ורווחה. לעומת זאת, בית המשפט העליון של ארצות הברית בפסק דין ארצות הברית נגד ספראג משנת 1931, קבע שהתיקון העשירי הוא אמיתה (אקסיומה), וכדבריו: "אין בו כדי להוסיף דבר לחוקת ארצות הברית".

## תוכן התיקון
### מקור

*The powers not delegated to the United States by the Constitution, nor prohibited by it to the States, are reserved to the States respectively, or to the people.*


### תרגום

: "סמכויות אשר לא ניתנו לארצות הברית מכוח חוקה זו, או לא נאסרו מכוח חוקה זו על המדינות, הן סמכויות הנתונות למדינות השונות או לעם"

## מחלוקות הנוגעות לפדרליזם

מאז שנות ה-30 של המאה ה-20 ותוכנית הניו דיל של נשיא ארצות הברית פרנקלין דלאנו רוזוולט, טענו רבים כי תוכניות אלה סותרות את התיקון לחוקה וכי המדינה פועלת מכוח סמכויות אשר מעולם לא ניתנו לה.

בניגוד לטענות אלה, הסתמך הקונגרס על פסקת המסחר ופסקת הסעד הכללי בחוקה כפסקאות המקנות לקונגרס סמכויות רבות להעביר חוקי מיסוי ולדאוג לתושבים - עמדה שבית המשפט העליון קיבל.

ממשלת ארצות הברית משתמשת בסמכויות שונות כדי לכפות על המדינות לחוקק חוקים אשר אין בסמכות הקונגרס לחוקק. לדוגמה איסור נסיעה במדינות השונות מעל 89 קמ"ש (55 מילים לשעה) - על ידי חקיקת חוק המונע מימון פדרלי של בניית כבישים (פעולה שבסמכות הקונגרס מכוח פסקת המסחר) - ממדינות אשר מסרבות לחוקק את חוק המהירות המקסימלית.

בשנת 1995 ביטל בית המשפט העליון של ארצות הברית חוק פדרלי האוסר על נשיאת נשק בקרבת בתי ספר, במסגרת פסק דין ארצות הברית נגד לופז (514 U.S. 549). בית המשפט קבע כי אין מכוח החוקה סמכות לממשל הפדרלי לחוקק חוק זה, וכן אין הוא נופל בגדר פסקת המסחר. פסק הדין לא איזכר תיקון זה לחוקה.

## קישורים חיצוניים

* 

* CRS Annotated Constitution: Tenth Amendment, Cornell's Annotated Constitution
* Tenth Amendment Center works to preserve and protect Tenth Amendment freedoms through information and education. The center serves as a forum for the study and exploration of states’ rights issues, focusing primarily on the decentralization of federal government power.
* Lindner, Doug. Exploring Constitutional Conflicts - explores some of the issues and controversies that surround the US Constitution


התיקון ה-10 לחוקת ארצות הברית
מנוע חום

שמאל|ממוזער|250px|תרשים של מנוע חום

**מנוע חום** הוא מכונה שהופכת אנרגיה תרמית לעבודה מכנית. מקור החום יכול להיות בעירה של דלק, אנרגיה סולארית, אנרגיה גאותרמית וכדומה. על מנועי חום נמנים מנוע דיזל, מנוע בנזין, טורבינת קיטור, מנוע סילון, טורבינת גז ועוד.

## הפקת אנרגיית חום מדלק
הפקת אנרגיית החום נעשית על ידי שריפת דלק. שרפה היא תהליך כימי, במהלכו ניתקים הקשרים הכימיים בין היסודות מהם מורכב הדלק (פחמן ומימן בעיקר), והם מתחברים מחדש עם אטומי חמצן המצוי באוויר. תוצר השרפה הוא תערובת חדשה של גזים, הנקראים גזי שרפה. תהליך ההתחברות מחדש של האטומים מלווה בשחרור אנרגיית חום גדולה, הנקלטת על ידי הגזים שנוצרו בשרפה ומעלה מאוד את הטמפרטורה שלהם.

### ההרכב הכימי של הדלק
דלק גולמי הוא תערובת סבוכה של פחמימנים (hydrocarbons) מסוגים שונים. פחמימנים הם תרכובות אורגניות, שהמולקולות שלהן בנויות מאטומי פחמן (Carbon) ואטומי מימן (Hydrogen) בלבד. הפחמימנים נבדלים זה מזה במספר אטומי הפחמן והמימן בכל מולקולה, בצורת הקשרים הכימיים בין האטומים, בטמפרטורת הרתיחה שלהם, במשקלם הסגולי ועוד. תכולת הפחמן בדלק המופק מנפט היא 83-87%, ותכולת המימן 11-14%. מלבד פחמימנים מכיל הדלק גם כמות קטנה של גופרית (Sulphur, 1-5%) ומינרלים שונים בכמות זעירה.

### ההרכב הכימי של האוויר
האוויר מורכב ברובו הגדול ממולקולות חמצן וממולקולות חנקן, שכל אחת מהן מכילה שני אטומים הקשורים זה לזה (O2 ו-N2 בהתאמה). החנקן אינו משתתף בשרפה, כלומר אינו מתחבר עם החמצן ואף לא עם הפחמן והמימן שבדלק.

### טמפרטורת ההצתה
כדי שתתרחש שרפה, יש לאדות את הדלק ואחר כך להוסיף ולחממו עד לטמפרטורה, שבה ינתקו הקשרים בין אטומי הפחמן, המימן והגופרית המרכיבים את הדלק, והם יתחברו מחדש עם אטומי חמצן המצוי באוויר. טמפרטורה זו נקראת נקודת ההצתה (כ- 5200C בדלק סולר). המשמעות המעשית היא, כי שרפה לא יכולה להתחיל ללא מקור חום חיצוני בטמפרטורה נקובה. תוספת החום מעניקה אנרגיה לאטומים המרכיבים את הדלק, מחלישה את הקשרים ביניהם וגורמת בסופו של דבר להינתקותם זה מזה. במצב זה הם מתחברים מחדש עם אטומי החמצן שבאוויר.

### תגובת שרשרת
החום הרב, שנוצר כתוצאה מהתלקחות מולקולות הדלק הראשונות, נקלט על ידי פרודות דלק נוספות שעדיין לא התלקחו. כתוצאה מכך גם הן מתאדות ונשרפות ומסייעות להתלקחות מולקולות אחרות.

### הרכב גזי השרפה
מוצר השרפה הוא תערובת חדשה של גזים, הנקראים גזי שרפה. בשעת ההתחברות של יסודות הדלק עם החמצן משתחררת אנרגיית חום גדולה, הנקלטת על ידי הגזים שנוצרו בשרפה ומעלה את הטמפרטורה שלהם לעד 20000C.

הרכב ממוצע של גזי השרפה במנוע דיזל, לדוגמה, הוא:
* פחמן דו-חמצני (11%)
* מים במצב צבירה גזי (4%)
* תחמוצת גופרית (כמות זעירה)
* חנקן (74%)
* עודפי חמצן (11%)

## כיצד הופכים את אנרגיית החום לאנרגיה מכנית?
את אנרגיית החום הנוצרת בשרפה הופכים לאנרגיה או לעבודה מכנית באחת משתי דרכים:
* שורפים את הדלק בחלל פתוח, בכבשן של דוד קיטור, ומנצלים את החום הרב של הגזים להרתחת מים וליצירת קיטור בלחץ ובטמפרטורה גבוהים. באמצעות לחץ הקיטור מסובבים גלגל כפות של טורבינת קיטור או דוחפים בוכנה בתוך צילינדר של מנוע קיטור.
* כאשר מבצעים את השרפה בחלל סגור, למשל בצילינדר של מנוע דיזל או בנזין, גורמת עליית הטמפרטורה של הגזים להעלאת לחצם. את לחץ גזי השרפה מנצלים ישירות לדחיפת הבוכנה, ועל ידי כך הם מבצעים עבודה מכנית.

## סיווג מנועי חום
מנועי חום מסווגים על פי ההבחנה הנ"ל למנועי בעירה חיצונית ולמנועי בעירה פנימית.
## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:תרמודינמיקה
קטגוריה:חום (פיזיקה)
חום
מצודת זאב

**מצודת זאב**, או "**בית ז'בוטינסקי**", המכונה בקצרה "**המצודה**", הוא מגדל משרדים בסגנון ברוטליסטי השוכן ברחוב המלך ג'ורג' 38 בתל אביב. המבנה בן 16 קומות וגובהו 60 מטר. הוא קרוי על שמו של זאב ז'בוטינסקי, מכונן הציונות הרוויזיוניסטית. 

## היסטוריה
המצודה היא אחד המגדלים הוותיקים בתל אביב. המגדל הוקם במקום שבו עמד בשנות ה-30 צריף אשר שימש את אנשי התנועה הרוויזיוניסטית, נוער תנועת בית"ר, ובסתר גם מקום מפגשם של לוחמי מחתרת האצ"ל. באותן שנים התארגן "הוועד להקמת מצודת זאב" ותכנון הבניין החל בשנת 1936. הבניין הראשון שהוקם במקום בתכנונו של האדריכל הארי לוריא היה בן שלוש קומות והושלם ב-1948. בשנים בהן היה הבניין בן שלוש קומות, היו צעירי בית"ר מקיימים את פגישותיהם בחצר הפנימית היכן שהייתה כתובת גדולה על הקיר "קשת בית"ר לא נסוג אחור וחרב ראש בית"ר לא תשוב ריקם, אמן!".

בשנת 1963 החליטה תנועת החרות להרחיב את הבניין ונערכה תחרות אדריכלים סגורה לבחירת האדריכל, בתחרות זכו משה בן-חורין ובנו מרדכי. בשנת 1966 נסתיימה בנייתו של המגדל שנבנה מאחורי הבניין הקיים. מאז היה הבניין מוקד הפעילות של תנועת החרות וגופים נוספים הקשורים אליה, ובכללם מכון ז'בוטינסקי בישראל.

במהלך הבחירות לכנסת העשירית בעצרת המסכמת של המערך, התייחס הבדרן דודו טופז בנאומו למצודת זאב כמקומם של "הצ'חצ'חים", במה שנודע כנאום הצ'חצ'חים. בליל המהפך ב-1977 הגיע מנחם בגין לאולם השמחות "עצמאות" בקומה 2, שפעל עד שסופח ב-2015 למכון ז'בוטינסקי, ונשא נאום ניצחון דרמטי בפני פעילי המפלגה.

כיום מאכלסים את הבניין מנגנוני תנועת הליכוד ושוכרים שונים, ביניהם משרדי עורכי דין ובעלי מקצועות חופשיים.

## דיירים
בקומות הבניין השונות פועלים גופים המשויכים רעיונית או היסטורית לתנועת הליכוד, בהם:
* תנועת הנוער בית"ר (ההנהגה הארצית)
* נשות חרות בישראל
* משקי תנועת חרות
* מכון ז'בוטינסקי ומוזיאון ז'בוטינסקי
* מוזיאון האצ"ל
* עמותת ברית חיילי האצ"ל
* מוזיאון הלוחמים והפרטיזנים.
חלק מהבניין מושכר לשוכרים מסחריים.


File:PikiWiki Israel 858 Architecture of Israel מצודת זאב.jpg|מצודת זאב במתכונתה הראשונה
Hמשהשטרנשוס982.JPG|סורג ברזל בחזית מפלס הקרקע בעיצובו של הפסל משה שטרנשוס
Ze'ev Jabotinsky by danziger.JPG|דיוקן זאב ז'בוטינסקי מעשה ידי הפסל יצחק דנציגר המצוי בבניין
File:Metzudat Ze'ev.jpg|בית ז'בוטינסקי במצודת זאב
Baitjab01.jpg|הבניין לאחר שהושחת בידי אלמונים בעקבות אירועי 7 באוקטובר 2023
Hostages families demonstration 20240423 223530.jpg|עינב צנגאוקר, שבנה נחטף לעזה בהפגנה בפתח מצודת זאב, באפריל 2024


## לקריאה נוספת
*יוסי קליין-עברי, **רוויזיוניזם, ארכיטקטורה ועירוניות מגויסת בתל אביב, 1940-1925**, הוצאת כרמל, 2022
*מיכאל יעקובסון, **שתי מצודות - סיפורה של מצודת זאב**, עת-מול 270, ינואר 2021, עמ' 33–36

## קישורים חיצוניים

* מיכאל יעקובסון: סיבוב בבית ז'בוטינסקי בתכנון מרדכי בן חורין, באתר 'חלון אחורי', 6 באוגוסט 2016
* 
* מיכאל יעקובסון: סקירה על הספר החדש שעוסק במצודת זאב, באתר 'חלון אחורי', 27.12.22

## הערות שוליים

קטגוריה:הליכוד
קטגוריה:הנצחת זאב ז'בוטינסקי
קטגוריה:תל אביב: מגדלי משרדים
קטגוריה:רחוב המלך ג'ורג' (תל אביב)
קטגוריה:לב העיר
קטגוריה:ברוטליזם בישראל
קטגוריה:מבנים ואתרים שתכנן מרדכי בן חורין
הרן בר דור

**הֲרן בר דור** (23 במאי 1923 - 27 ביולי 1955) היה איש מודיעין ישראלי, מהרוגי מטוס אל על שהופל בשמי בולגריה בקיץ 1955.

## ביוגרפיה
נולד בשם הרברט פנסטר (Herbert Fenster) בווינה. בנעוריו הצטרף לתנועת הנוער הציונית "השומר הצעיר", ובמסגרתה התבלט כמדריך וכמארגן. עלה לארץ ישראל בגיל 15, ב-24 במרץ 1939 על סיפון האנייה "איטליה", לאחר סיפוח אוסטריה ל, והיה בין אחרוני העולים של עליית הנוער מאוסטריה. רבים מהנערים שהגיעו עמו באותה עת, לא זכו לראות יותר את בני משפחותיהם שנותרו באירופה ונספו ב.

בר דור הצטרף לחברת נוער של השומר הצעיר שעשתה הכשרתה בקיבוץ שער העמקים והצטרפה בשנת 1942 לקיבוץ עין החורש שבעמק חפר. הוא התבלט מיד עם הגיעו, ונבחר למזכיר הצעיר של הקיבוץ. בשנת 1946, יצא מהקיבוץ ועבד במסגרת תנועת "השומר הצעיר" הארצית. קודם ליציאתו מהקיבוץ פגש שם את רחל פרנס, והשניים נישאו בפברואר 1949, לאחר שרחל התגרשה למענו מבעלה הראשון. לזוג נולדו שתי בנות.

בשנת 1948, במהלך מלחמת העצמאות, התגייס לצה"ל. בתחילה שירת כקצין-תרבות ועסק בתרגום ועריכה של ספרות צבאית מהשפה הגרמנית. בהמשך, שירת בר דור באמ"ן, במחלקת האיסוף, והיה בין החניכים המצטיינים בקורס הבין-זרועי הראשון למודיעין, שצה"ל ערך בשנת 1949.

הוא עזב את הקיבוץ והצטרף לצבא הקבע. בר דור הושאל ל"מוסד" והחל בנסיעות תכופות לאירופה. בקיאותו בלשון הגרמנית והיותו יליד אוסטריה, אפשרו לו להתקדם בשירותו והוא הגיע לדרגת רב-סרן. בין שנת 1953 לשנת 1955 ביקר בארצות אירופה השונות, כנראה למטרות איסוף מודיעיני. בשנת 1955 קיבל תפקיד קבע בגרמניה המערבית: להקים את הנספחות הצבאית של ישראל במדינה, שקשרה אז יחסים דיפלומטיים עם מדינת ישראל.

בקיץ 1955 השלים הרן בר דור את הכנת הבית בגרמניה לאשתו ושתי בנותיו, ועלה על מטוס אל על, כדי לשוב לארץ לתקופת החופשה ולהכין את נסיעת המשפחה לחו"ל. הוא לא זכה להגיע. המטוס הופל מעל בולגריה והרן בר דור נספה עם 57 נוסעים ואנשי צוות. נפוצו שמועות שהמטוס הופל לשם הריגתו של בר דור, אך לאחר חקירה, הן נמצאו חסרות בסיס.

הובא למנוחות בבית העלמין קריית שאול בהלוויה ממלכתית. הוא נטמן בקבר אחים של חללי המטוס הישראליים.

## לקריאה נוספת
* חנן עזרן, **תעלומה בנתיב ההתרסקות**, הוצאת תמוז, 2005
* תאודור לויטה, **מחפש צרות**, תרגמה לעברית: נורית יהודאי, א"ל הוצאה מיוחדת, תל אביב

## קישורים חיצוניים
* 
* 
*  - במלאת 52 שנים לאסון

## הערות שוליים

קטגוריה:בוגרי השומר הצעיר
קטגוריה:ישראלים ילידי אוסטריה
קטגוריה:אנשי העלייה החמישית
קטגוריה:עולים בעליית הנוער
קטגוריה:חיילי אגף המודיעין
קטגוריה:רבי-סרנים בצה"ל
קטגוריה:עין החורש: אישים
קטגוריה:ישראלים שנהרגו בתאונות אוויריות
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1923
קטגוריה:ישראלים שנפטרו ב-1955
באזקוקס

**באזקוקס** (אנגלית: **Buzzcocks**) הייתה אחת הלהקות שהובילו את הגל הראשון של הפאנק רוק (Punk rock) באמצע וסוף שנות ה-70. הלהקה נוסדה בשנת 1976 במנצ'סטר שבאנגליה.

בניגוד ללהקות פאנק רבות אחרות באותה תקופה שהושפעו רבות מהסקס פיסטולס, חברי הבאזקוקס בחרו שלא ללכת בכיוון הפוליטי ובמקום זאת התמקדו בשירי פאנק-פופ מלודיים על אהבה, בדידות והתבגרות.

## שם הלהקה
כמו להקות רבות ששמן נראה באנגלית כשם עצם ברבים (כגון יוריתמיקס), שמם של באזקוקס מופיע פעמים רבות בטעות עם ה"א הידיעה לפני השם, **ה**באזקוקס (*The Buzzcocks*). שמה של הלהקה הוא פשוט באזקוקס. השם עצמו הוא מילת סלנג עתיקה המשמשת בעיקר את קשישי בריטניה ומשמעותה "חבר'ה צעירים".

## ביוגרפיה
הלהקה הורכבה על ידי פיט שלי והווארד דווטו זמן קצר לאחר שהשניים נפגשו ונסעו יחדיו ללונדון על מנת לצפות בהופעה של הסקס פיסטולס בפברואר 1976. בחודש יוני של אותה שנה הבאזקוקס כבר הופיעו כלהקת חימום לפני הופעה של הסקס פיסטולס בעיר מנצ'סטר. באותה שנה, חברי הלהקה המקוריים הווארד דווטו, פיט שלי, סטיב דיגל וג'ון מאהר הוציאו בעצמם אלבום קצר של ארבעה שירים בשם *Spiral Scratch* על לייבל משלהם בשם *New Hormones*, ובכך היו מחלוצי תנועת הוצאות האינדי. זמן קצר לאחר מכן עזב דווטו את הלהקה, ופיט שלי היה לסולן.

הלהקה זכתה להצלחה עם שורת סינגלים שראו אור בשנותיהם הראשונות, שירי פופ קליטים המדגימים היטב שימוש נכון במאפייני הז'אנר. שירים אלה מאוגדים באלבום אוסף שיצא בשנת 1979 בשם *Singles Going Steady*.

זמן קצר לאחר שהוציאה הלהקה את אלבומה השלישי, היא התפרקה. בשנות ה-90 הקימו שלי ודיגל את הלהקה מחדש עם חברים חדשים, טוני ברבר על הבס ופיל ברקר על התופים. הלהקה הופיעה במהלך השנים ברחבי העולם, ובין השאר הופיעה במועדון הבארבי ב-2011, עם הקליק כלהקת חימום.

ב-6 בדצמבר 2018 נפטר פיט שלי מהתקף לב בביתו שבאסטוניה.

## דיסקוגרפיה
### אלבומי אולפן
*1978 -* Another Music In A Different Kitchen*
*1978 -* Love Bites*
*1979 -* A Different Kind of Tension*
*1979 -* Singles Going Steady *(אלבום אוסף)
*1996 -* French *(הופעה חיה)
*1996 -* All Set*
*1999 -* Paris: Encore Du Pain *(הופעה חיה)
*1999 -* Modern*
*2002 -* Live Tension*
*2003 -* Buzzcocks*
*2006 -* Flat-Pack Philosophy*
*2014 -* The Way*

### סינגלים
*1977 -* Orgasm Addict*
*1978 -* What Do I Get* (מקום 37 בבריטניה)
*1978 -* I Don't Mind* (מקום 55 בבריטניה)
*1978 -* Love You More* (מקום 34 בבריטניה)
*1978 -* Ever Fallen In Love *(מקום 12 בבריטניה)
*1978 -* Promises* (מקום 20 בבריטניה)
*1979 -* Everybody's Happy Nowadays *(מקום 29 בבריטניה)
*1979 -* Harmony In My Head *(מקום 32 בבריטניה)

## קישורים חיצוניים

* 

* 
* 
* 
*  
* 

## הערות שוליים

קטגוריה:להקות רוק בריטיות
קטגוריה:להקות פאנק (Punk)
קטגוריה:אמני דומינו רקורדינג קומפני
קטגוריה:להקות גל חדש
קטגוריה:להקות שהוקמו בשנת 1976